  Виталий Пронин Яр ёросысь сяна, кенешонэ пыриськизы Глазов, Юкаменск, Эгра но Сьӧлта ёросъёсысь 50-лэсь трос мушкасьёс. Соос ог-огзылэн ужан амалъёсынызы тодматскизы, быдэстоно ужпумъёссы но сюлмаськонъёссы сярысь кенешизы, трос вераськизы мушъёсты йӧнатон но чечы вузан сярысь. Люкаськемъёслы озьы ик тодазы вайытӥзы, муш пасека возисьёслэн но чечы вузасьёслэн, пе, одно ик луыны кулэ ветеринарно-санитарной паспортъёссы. Кин ке та нуналэ визь-кенеш басьтӥз, нош ческытэз яратӥсьёс асьсэлы кельшымон чечы басьтыны быгатӥзы.УД  